CELEX: 32015R1739
Language: el
Date: 2015-09-28 00:00:00
Title: Κανονισμός (ΕΕ) 2015/1739 της Επιτροπής, της 28ης Σεπτεμβρίου 2015, για την τροποποίηση του παραρτήματος II του κανονισμού (ΕΚ) αριθ. 1333/2008 του Ευρωπαϊκού Κοινοβουλίου και του Συμβουλίου, καθώς και του παραρτήματος του κανονισμού (ΕΕ) αριθ. 231/2012 της Επιτροπής όσον αφορά τη χρήση τρυγικού σιδήρου ως αντισυσσωματοποιητικού παράγοντα στο αλάτι και τα υποκατάστατά του (Κείμενο που παρουσιάζει ενδιαφέρον για τον ΕΟΧ)

30.9.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 253/3
            
         ΚΑΝΟΝΙΣΜΌΣ (ΕΕ) 2015/1739 ΤΗΣ ΕΠΙΤΡΟΠΉΣ
   της 28ης Σεπτεμβρίου 2015
   για την τροποποίηση του παραρτήματος II του κανονισμού (ΕΚ) αριθ. 1333/2008 του Ευρωπαϊκού Κοινοβουλίου και του Συμβουλίου, καθώς και του παραρτήματος του κανονισμού (ΕΕ) αριθ. 231/2012 της Επιτροπής όσον αφορά τη χρήση τρυγικού σιδήρου ως αντισυσσωματοποιητικού παράγοντα στο αλάτι και τα υποκατάστατά του
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1333/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, που αφορά τα πρόσθετα τροφίμων (1), και ιδίως το άρθρο 10 παράγραφος 3 και το άρθρο 14,
   Έχοντας υπόψη τον κανονισμό (ΕΚ) αριθ. 1331/2008 του Ευρωπαϊκού Κοινοβουλίου και του Συμβουλίου της 16ης Δεκεμβρίου 2008 για τη θέσπιση ενιαίας διαδικασίας έγκρισης για τα πρόσθετα τροφίμων, τα ένζυμα τροφίμων και τις αρωματικές ύλες τροφίμων (2), και ιδίως το άρθρο 7 παράγραφος 5,
   Εκτιμώντας τα ακόλουθα:
   
               (1)
            
            
               Το παράρτημα II του κανονισμού (ΕΚ) αριθ. 1333/2008 θεσπίζει ενωσιακό κατάλογο προσθέτων τροφίμων που εγκρίνονται για χρήση σε τρόφιμα και καθορίζει τους όρους χρήσης τους.
            
         
               (2)
            
            
               Ο κανονισμός (ΕΕ) αριθ. 231/2012 της Επιτροπής (3) θεσπίζει προδιαγραφές για τα πρόσθετα τροφίμων που αναφέρονται στα παραρτήματα II και III του κανονισμού (ΕΚ) αριθ. 1333/2008.
            
         
               (3)
            
            
               Ο εν λόγω κατάλογος δύναται να επικαιροποιηθεί σύμφωνα με την ενιαία διαδικασία που αναφέρεται στο άρθρο 3 παράγραφος 1 του κανονισμού (ΕΚ) αριθ. 1331/2008, είτε με πρωτοβουλία της Επιτροπής είτε ύστερα από αίτηση.
            
         
               (4)
            
            
               Στις 18 Ιανουαρίου 2012, υποβλήθηκε αίτηση για την έγκριση της χρήσης τρυγικού σιδήρου ως αντισυσσωματοποιητικού παράγοντα στο αλάτι και τα υποκατάστατά του. Η αίτηση κοινοποιήθηκε στα κράτη μέλη, σύμφωνα με το άρθρο 4 του κανονισμού (ΕΚ) αριθ. 1331/2008.
            
         
               (5)
            
            
               Η Ευρωπαϊκή Αρχή για την Ασφάλεια των Τροφίμων αξιολόγησε την ασφάλεια του τρυγικού σιδήρου, που αποτελεί σύμπλοκο του τρυγικού νατρίου με τριχλωριούχο σίδηρο, ως προσθέτου τροφίμων και στη γνώμη της (4), της 9ης Δεκεμβρίου 2014, κατέληξε στο συμπέρασμα ότι, λαμβανομένων υπόψη των τοξικολογικών δεδομένων και των συντηρητικών παραδοχών που περιλαμβάνονται στην εκτίμηση της έκθεσης, δεν δημιουργεί ανησυχίες ως προς την ασφάλεια η χρήση του ως αντισυσσωματοποιητικού παράγοντα στο αλάτι και τα υποκατάστατά του στο προτεινόμενο επίπεδο χρήσης.
            
         
               (6)
            
            
               Η προσθήκη ενός αντισυσσωματοποιητικού παράγοντα στο αλάτι και τα υποκατάστατά του θεωρείται αναγκαία για να βελτιώνονται οι ιδιότητες ροής και να αποφεύγεται ο σχηματισμός σκληρυμένων συσσωματωμάτων σε περίπτωση έκθεσης σε υγρασία και κατά την αποθήκευση. Η χρήση τρυγικού σιδήρου μπορεί να χρησιμεύσει ως εναλλακτική λύση σε άλλες ήδη εγκεκριμένες πρόσθετες ύλες, όπως τα σιδηροκυανιούχα άλατα (E 535-538) και το διοξείδιο του πυριτίου — πυριτικά άλατα (E 551-553). Ως εκ τούτου, είναι σκόπιμο να εγκριθεί η χρήση τρυγικού σιδήρου ως αντισυσσωματοποιητικού παράγοντα στο αλάτι και τα υποκατάστατά του και να αποδοθεί η ονομασία E 534 ως αριθμός E για το εν λόγω πρόσθετο.
            
         
               (7)
            
            
               Οι προδιαγραφές για τον τρυγικό σίδηρο (E 534) θα πρέπει να περιληφθούν στον κανονισμό (ΕΕ) αριθ. 231/2012 αφού η ουσία συμπεριληφθεί στον ενωσιακό κατάλογο προσθέτων τροφίμων του παραρτήματος II του κανονισμού (ΕΚ) αριθ. 1333/2008 για πρώτη φορά.
            
         
               (8)
            
            
               Κατά συνέπεια, οι κανονισμοί (ΕΚ) αριθ. 1333/2008 και (ΕΕ) αριθ. 231/2012 θα πρέπει να τροποποιηθούν αναλόγως.
            
         
               (9)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα II του κανονισμού (ΕΚ) αριθ. 1333/2008 τροποποιείται σύμφωνα με το παράρτημα I του παρόντος κανονισμού.
   Άρθρο 2
   Το παράρτημα του κανονισμού (ΕΕ) αριθ. 231/2012 τροποποιείται σύμφωνα με το παράρτημα II του παρόντος κανονισμού.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 28 Σεπτεμβρίου 2015.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 354 της 31.12.2008, σ. 16.
   
      (2)  ΕΕ L 354 της 31.12.2008, σ. 1.
   
      (3)  Κανονισμός (ΕΕ) αριθ. 231/2012 της Επιτροπής, της 9ης Μαρτίου 2012, σχετικά με τη θέσπιση προδιαγραφών για τα πρόσθετα τροφίμων που αναφέρονται στα παραρτήματα II και ΙΙΙ του κανονισμού (ΕΚ) αριθ. 1333/2008 του Ευρωπαϊκού Κοινοβουλίου και του Συμβουλίου (ΕΕ L 83 της 22.3.2012, σ. 1).
   
      (4)  Δελτίο EFSA 2015· 13(1):3980.
   
      ΠΑΡΑΡΤΗΜΑ I
      Το παράρτημα II του κανονισμού (ΕΚ) αριθ. 1333/2008 τροποποιείται ως εξής:
      
                  1)
               
               
                  Στο μέρος B, σημείο 3 «Πρόσθετα τροφίμων πλην των χρωστικών και των γλυκαντικών», παρεμβάλλεται η ακόλουθη νέα εγγραφή μετά την εγγραφή για το πρόσθετο τροφίμων Ε 530:
                  
                              «E 534
                           
                           
                              Τρυγικός σίδηρος»
                           
                        
            
                  2)
               
               
                  Το μέρος Ε τροποποιείται ως εξής:
                  
                              α)
                           
                           
                              στην κατηγορία 12.1.1 «Αλάτι»:
                              
                                          i)
                                       
                                       
                                          παρεμβάλλεται η ακόλουθη νέα εγγραφή μετά την εγγραφή για το πρόσθετο Ε 530:
                                          
                                                       
                                                   
                                                   
                                                      «E 534
                                                   
                                                   
                                                      Τρυγικός σίδηρος
                                                   
                                                   
                                                      110
                                                   
                                                   
                                                      (92)»
                                                   
                                                   
                                                       
                                                   
                                                
                                    
                                          ii)
                                       
                                       
                                          Προστίθεται η ακόλουθη υποσημείωση:
                                          
                                                       
                                                   
                                                   
                                                       
                                                   
                                                   
                                                      «(92): Εκφραζόμενο σε ξηρή ύλη»
                                                   
                                                
                                    
                        
                              β)
                           
                           
                              στην κατηγορία 12.1.2 «Υποκατάστατα αλατιού»:
                              
                                          i)
                                       
                                       
                                          παρεμβάλλεται η ακόλουθη νέα εγγραφή μετά την εγγραφή για τα πρόσθετα Ε 338 — 452:
                                          
                                                       
                                                   
                                                   
                                                      «E 534
                                                   
                                                   
                                                      Τρυγικός σίδηρος
                                                   
                                                   
                                                      110
                                                   
                                                   
                                                      (92)»
                                                   
                                                   
                                                       
                                                   
                                                
                                    
                                          ii)
                                       
                                       
                                          προστίθεται η ακόλουθη υποσημείωση:
                                          
                                                       
                                                   
                                                   
                                                       
                                                   
                                                   
                                                      «(92): Εκφραζόμενο σε ξηρή ύλη»
                                                   
                                                
                                    
                        
            
   
      ΠΑΡΑΡΤΗΜΑ II
      Στο παράρτημα του κανονισμού (ΕΕ) αριθ. 231/2012 παρεμβάλλεται η ακόλουθη νέα εγγραφή μετά την εγγραφή για το πρόσθετο τροφίμων Ε 530:
      
         
                     
                        «Ε 534 ΤΡΥΓΙΚΟΣ ΣΙΔΗΡΟΣ
                     
                  
               
                     
                        Συνώνυμα
                     
                  
                  
                     Μεσο-τρυγικός σίδηρος· σύμπλοκο του τρυγικού νατρίου με τριχλωριούχο σίδηρο
                  
               
                     
                        Ορισμός
                     
                  
                  
                     Ο τρυγικός σίδηρος παρασκευάζεται από τον ισομερισμό L-τρυγικού μέχρις ότου επιτευχθεί μείγμα σε κατάσταση χημικής ισορροπίας D-, L- και μεσο-τρυγικού με επακόλουθη προσθήκη τριχλωριούχου σιδήρου.
                  
               
                     Αριθμός CAS
                  
                  
                     1280193-05-9
                  
               
                     Χημική ονομασία
                  
                  
                     Σύμπλοκο τρισθενούς σιδήρου με D(+)-, L(–)- και μεσο-2,3 διυδροξυβουτανοδιοϊκά οξέα
                  
               
                     Χημικός τύπος
                  
                  
                     Fe(OH)2 C4H4O6Na
                  
               
                     Μοριακό βάρος
                  
                  
                     261,93
                  
               
                     
                        Περιεκτικότητα
                     
                  
               
                     Μεσο-τρυγικό
                  
                  
                     > 28 %, εκφραζόμενο ως ανιόν σε ξηρή βάση
                  
               
                     D(-)- και L(+)- τρυγικό
                  
                  
                     > 10 %, εκφραζόμενο ως ανιόν σε ξηρή βάση
                  
               
                     Τρισθενής σίδηρος
                  
                  
                     > 8 %, εκφραζόμενο ως ανιόν σε ξηρή βάση
                  
               
                     
                        Περιγραφή
                     
                  
                  
                     Σκούρο πράσινο υδατικό διάλυμα που περιέχει κατά κανόνα περίπου 35 % κατά βάρος σύμπλοκα προϊόντων
                  
               
                     
                        Ταυτοποίηση
                     
                  
                  
                     Εύκολα διαλυτό στο νερό
                  
               
                      
                  
                  
                     Θετικές δοκιμές για τρυγικά ιόντα και σίδηρο.
                  
               
                      
                  
                  
                     pH υδατικού διαλύματος με συγκέντρωση συμπλόκων 35 %: μεταξύ 3,5 και 3,9
                  
               
                     
                        Καθαρότητα
                     
                  
               
                     Χλωριούχα
                  
                  
                     25 % κατ' ανώτατο όριο
                  
               
                     Νάτριο
                  
                  
                     23 % κατ' ανώτατο όριο
                  
               
                     Αρσενικό
                  
                  
                     3 mg/kg κατ' ανώτατο όριο
                  
               
                     Μόλυβδος
                  
                  
                     2 mg/kg κατ' ανώτατο όριο
                  
               
                     Υδράργυρος
                  
                  
                     1 mg/kg κατ' ανώτατο όριο
                  
               
                     Οξαλικά ιόντα
                  
                  
                     1,5 % κατ' ανώτατο όριο, που εκφράζεται σε οξαλικά ιόντα σε ξηρή βάση»